Odluka Komisije od 28/05/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7551 - ADVENT / HYPO GROUP ALPE ADRIA AG (SOUTHEAST EUROPE BANKING NETWORK)) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 31/03/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7536 - ALLIANZ / AIMCO / UTA / PORTERBROOK) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 03/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7362 - HIG / AVIAPARTNER) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 15/06/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8461 - CHRYSAOR (HARBOUR ENERGY GROUP) / TARGET ASSETS ) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 26/05/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7624 - KKR / COMCAST / PENTECH / PITON / SCOTTISH ENTERPRISE / SHAMROCK / FANDUEL / JV) prema Uredbi Vijeća (EZ) br. 139/2004 (Samo je engleski tekst vjerodostojan)


title: 98/398/EZ: Odluka Komisije od 2. lipnja 1998. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja BAS 615H, KBR 2738 (fenheksamida), oksadiargila i DPX-KN128 (indoksakarba) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (priopćeno pod brojem dokumenta C(1998) 1447)  Tekst značajan za EGP

text:
               03/Sv. 002

               HR

               Službeni list Europske unije

               76

         31998D0398

               L 176/34

               SLUŽBENI LIST EUROPSKE UNIJE

               02.06.1998.

      ODLUKA KOMISIJE

   od 2. lipnja 1998.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja BAS 615H, KBR 2738 (fenheksamida), oksadiargila i DPX-KN128 (indoksakarba) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (priopćeno pod brojem dokumenta C(1998) 1447)
   (Tekst značajan za EGP)
   (98/398/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 97/73/EZ (2), a posebno njezin članak 6. stavak 3.,
   budući da Direktiva 91/414/EEZ (u daljnjem tekstu „Direktiva”) predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici;
   budući da su podnositelji zahtjeva dostavili nadležnim tijelima država članica dokumentaciju za četiri aktivne tvari s ciljem uvrštenja aktivnih tvari u Prilog I. Direktivi;
   budući da je 28. travnja 1997. BASF plc dostavio nadležnim tijelima Ujedinjene Kraljevine dokumentaciju za aktivnu tvar BAS 615H;
   budući da je 8. svibnja 1997. Bayer plc dostavio nadležnim tijelima Ujedinjene Kraljevine dokumentaciju za aktivnu tvar KBR 2738 (fenheksamid);
   budući da je 16. lipnja 1997. Rhône Poulenc Agro SpA dostavio talijanskim nadležnim tijelima dokumentaciju za aktivnu tvar oksadiargil;
   budući da je 6. listopada 1997. Du Pont de Nemours (France) SA dostavio nizozemskim nadležnim tijelima dokumentaciju za aktivnu tvar DPX-KN128 (indoksakarb);
   budući da su navedena nadležna tijela obavijestila Komisiju o rezultatima prvog razmatranja cjelovitosti dokumentacije u vezi s podacima i informacijama predviđenim Prilogom II. i, za barem jedno sredstvo za zaštitu bilja koje sadrži aktivnu tvar, Prilogom III. Direktivi; budući da su stoga u skladu s odredbama članka 6. stavka 2., podnositelji zahtjeva dokumentaciju dostavili Komisiji i ostalim državama članicama;
   budući da je dokumentacija za BAS 615H, KBR 2738 (fenheksamid), oksadiargil i DPX-KN128 (indoksakarb) upućena Stalnom odboru za biljno zdravstvo 18. veljače 1998.;
   budući da se u članku 6. stavku 3. Direktive traži potvrda na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi;
   budući da je takva potvrda potrebna kako bi se nastavilo detaljno razmatranje dokumentacije, kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete propisane člankom 8. stavkom 1. Direktive, a posebno uvjeta da se izvrši detaljna procjena aktivnih tvari i sredstava za zaštitu bilja u vezi sa zahtjevima Direktive;
   budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
   budući da je između država članica i Komisije dogovoreno da će Ujedinjena Kraljevina nastaviti detaljno razmatranje dokumentacije za BAS 615H i KBR 2738 (fenheksamid), da će Italija nastaviti detaljno razmatranje dokumentacije za oksadiargil te da će Nizozemska nastaviti detaljno razmatranje dokumentacije za DPX-KN128 (indoksakarb);
   budući da će Ujedinjena Kraljevina, Italija i Nizozemska obavijestiti o zaključcima svojih razmatranja te će uz njih Komisiji dostaviti sve preporuke za uvrštenje ili neuvrštenje kao i sve uvjete koji se na to odnose što je prije moguće, a najkasnije u roku od jedne godine; budući da će se po primitku tog izvješća detaljno razmatranje nastaviti ekspertizom svih država članica u okviru Stalnog odbora za biljno zdravstvo;
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Sljedeća dokumentacija u načelu udovoljava zahtjevima za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi, uzimajući u obzir predložene uporabe:

               1.

               Dokumentacija koju je dostavio BASF plc Komisiji i državama članicama s ciljem uvrštenja BAS 615H kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 18. veljače 1998.;

               2.

               Dokumentacija koju je dostavio Bayer plc Komisiji i državama članicama s ciljem uvrštenja KBR 2738 (fenheksamida) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 18. veljače 1998.;

               3.

               Dokumentacija koju je dostavio Rhône Poulenc Agro SpA Komisiji i državama članicama s ciljem uvrštenja oksadiargila kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 18. veljače 1998.;

               4.

               Dokumentacija koju je dostavio Du Pont de Nemours (France) SA Komisiji i državama članicama s ciljem uvrštenja DPX-KN128 (indoksakarba) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 18. veljače 1998.

         Članak 2.
   Ova je Odluka upućena državama članicama.

      Sastavljeno u Bruxellesu 2. lipnja 1998.

            Za Komisiju

         Franz FISCHLER

            Član Komisije

      (1)  SL L 230, 19.8.1991., str. 1.

      (2)  SL L 353, 24.12.1997., str. 26.


title: 2001/287/EZ: Odluka Komisije od 2. travnja 2001. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja mezosulfuron metila u Prilog I. Direktivi Vijeća 91/414/EEZ o stavljanju na tržište sredstava za zaštitu bilja (priopćena pod brojem dokumenta C(2001) 1000)  Tekst značajan za EGP

text:
               03/Sv. 45

               HR

               Službeni list Europske unije

               74

         32001D0287

               L 099/9

               SLUŽBENI LIST EUROPSKE UNIJE

         ODLUKA KOMISIJE
   od 2. travnja 2001.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja mezosulfuron metila u Prilog I. Direktivi Vijeća 91/414/EEZ o stavljanju na tržište sredstava za zaštitu bilja
   (priopćena pod brojem dokumenta C(2001) 1000)
   (Tekst značajan za EGP)
   (2001/287/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (1), kako je zadnje izmijenjena Direktivom Komisije 2000/80/EZ (2), a posebno njezin članak 6. stavak 3.,
   budući da:

               (1)

               Direktiva 91/414/EEZ (dalje u tekstu „Direktiva”) predviđa razvoj popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               Aventis je 15. prosinca 2000. dostavio dokumentaciju za aktivnu tvar mezosulfuron metil francuskim vlastima s ciljem njezinog uvrštenja u Prilog I. Direktivi.

               (3)

               Francuske vlasti izvijestile su Komisiju da po preliminarnim razmatranjima izgleda da dokumentacija ispunjava zahtjeve za podacima i informacijama iz Priloga II. Direktivi. Osim toga, vjeruju da dokumentacija sadrži podatke i informacije tražene Prilogom III. Direktivi za barem jedno sredstvo za zaštitu bilja koje sadrži predmetnu aktivnu tvar. Stoga je u skladu s odredbama članka 6. stavka 2., podnositelj zahtjeva proslijedio dokumentaciju Komisiji i ostalim državama članicama.

               (4)

               Dokumentacija je proslijeđena Stalnom odboru za biljno zdravstvo 2. veljače 2001.

               (5)

               Sukladno članku 6. stavku 3. Direktive potrebno je na razini Zajednice službeno utvrditi ispunjava li načelno sva dokumentacija zahtjeve u pogledu podataka i informacija predviđene u Prilogu II. te, u pogledu barem jednog sredstva za zaštitu bilja koje sadrži predmetnu aktivnu tvar, zahtjeve iz Priloga III. Direktivi.

               (6)

               Takva potvrda potrebna je kako bi se nastavilo detaljno razmatranje dokumentacije kao i da bi se državama članicama omogućilo davanje privremenih odobrenja za sredstva za zaštitu bilja koja sadrže tu aktivnu tvar u skladu s člankom 8. stavkom 1. Direktive.

               (7)

               Ova Odluka ne dovodi u pitanje pravo Komisije da zatraži od podnositelja zahtjeva dostavu daljnjih podataka ili informacija državi članici izvjestiteljici radi pojašnjavanja određenih točaka iz dokumentacije. Zahtjev za dostavu daljnjih podataka potrebnih za pojašnjenje dokumentacije ne utječe na rok za podnošenje izvješća iz točke 9.

               (8)

               Države članice i Komisija slažu se da Francuska nastavi detaljno razmatranje dokumentacije za mezosulfuron metil.

               (9)

               Francuska će izvijestiti Komisiju o zaključcima ispitivanja uz koje će dostaviti sve preporuke za uvrštenje ili neuvrštenje te sve uvjete koji se na to odnose, što je prije moguće, a najkasnije u roku od jedne godine od dana objave ove Odluke.

               (10)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Dokumentacija koju je Aventis dostavio Komisiji i državama članicama s ciljem uvrštenja mezosulfuron metila kao aktivne tvari u Prilog I. Direktivi 91/414/EEZ, a koji je upućen Stalnom odboru za biljno zdravstvo 2. veljače 2001., u načelu udovoljava zahtjevima za podacima i informacijama predviđenim Prilogom II. Direktivi. Dokumentacija udovoljava zahtjevima za podacima i informacijama iz Priloga III. Direktivi za barem jedno sredstvo za zaštitu bilja koje sadrži mezosulfuron metil, uzimajući u obzir predložene upotrebe.
   Članak 2.
   Ova je Odluka upućena državama članicama.

      Sastavljeno u Bruxellesu 2. travnja 2001.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 309, 9.12.2000., str. 14.


title: 2008/866/EZ: Odluka Komisije od 12. studenoga 2008. o hitnim mjerama za obustavu uvoza iz Perua određenih školjkaša namijenjenih prehrani ljudi (priopćena pod brojem dokumenta C(2008) 6732)  Tekst značajan za EGP

text:
               13/Sv. 064

               HR

               Službeni list Europske unije

               157

         32008D0866

               L 307/9

               SLUŽBENI LIST EUROPSKE UNIJE

               12.11.2008.

      ODLUKA KOMISIJE

   od 12. studenoga 2008.
   o hitnim mjerama za obustavu uvoza iz Perua određenih školjkaša namijenjenih prehrani ljudi
   (priopćena pod brojem dokumenta C(2008) 6732)
   (Tekst značajan za EGP)
   (2008/866/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točke (b) i (i),
   budući da:

               (1)

               Uredbom (EZ) br. 178/2002 utvrđuju se opća načela kojima se uređuje općenito hrana i hrana za životinje, te posebno sigurnost hrane i hrane za životinje, na razini Zajednice i na nacionalnoj razini. Njome se predviđaju hitne mjere ako je očito da bi hrana ili hrana za životinje uvezena iz treće zemlje mogla predstavljati ozbiljan rizik za zdravlje ljudi, zdravlje životinja ili okoliš te da se takav rizik ne može zadovoljavajuće otkloniti mjerama koje poduzima dotična država članica ili države članice.

               (2)

               U Zajednici je bila potvrđena pojava hepatitisa A kod ljudi. Kao uzrok bolesti je identificirana konzumacija određenih školjkaša uvezenih iz Perua koji su bili zaraženi virusom hepatitisa A (HAV).

               (3)

               Zaraženi školjkaši su kućice vrste Donax (Donax spp), a izvor zaraze je najvjerojatnije zaraženost virusom vode na područjima proizvodnje. Stoga je moguće je da su zaraženi i drugi školjkaši.

               (4)

               Budući da konzumacija ovih školjkaša predstavlja ozbiljnu opasnost za zdravlje ljudi, primjereno je obustaviti uvoz školjkaša iz Perua u Zajednicu.

               (5)

               S obzirom na ozbiljnost zaraze, obustava se također treba odnositi i na školjkaše koji su bili otpremljeni u Zajednicu prije stupanja ove Odluke na snagu, ali koji dolaze na granične inspekcijske postaje Zajednice nakon toga datuma.

               (6)

               Obustavu takvog uvoza treba predvidjeti na razini Zajednice kako bi se osigurala učinkovita i ujednačena zaštita zdravlja potrošača u svim državama članicama.

               (7)

               Akvakulturna proizvodnja školjkaša porodice češljača (Pectinidae) u Peruu se odvija u odvojenim područjima proizvodnje s malom gustoćom stanovništva i daleko od mogućih izvora zaraze. Pored toga, Pectinidae se obrađuju tako da im se odstranjuje utroba i time smanjuje opasnost od zaraze virusom u jestivom dijelu proizvoda. Stoga je primjereno dopustiti uvoz Pectinidae iz Perua koje su obrađene na taj način.

               (8)

               Pored toga, termičkom obradom se uništava vijabilnost virusa. Stoga je primjereno dopustiti uvoz školjkaša iz Perua koji su bili podvrgnuti termičkoj obradi u skladu sa zahtjevima iz točke A.5(b) poglavlja II. odjeljka VII. Priloga III. Uredbi (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (2).

               (9)

               Peruanske vlasti su se obvezale uvesti hitne korektivne mjere i, ako je potrebno, dopustiti inspekcijski pregled Komisije u idućim mjesecima. Stoga je primjereno ograničiti primjenu mjera predviđenih u sadašnjoj Odluci do 31. ožujka 2009., ne dovodeći u pitanje ovlast Komisije da promijeni, ukine ili produlji te mjere s obzirom na nove informacije u vezi s razvojem situacije u Peruu i rezultatima inspekcijskih pregleda njegovih službi.

               (10)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ova se Odluka odnosi na školjkaše kako su definirani u točki 2.1. Priloga I. Uredbi (EZ) br. 853/2004 uvezene iz Perua i namijenjene prehrani ljudi (školjkaši).
   Članak 2.
   Države članice ne odobravaju uvoz školjkaša iz Perua u Zajednicu.
   Ta se zabrana odnosi na sve pošiljke školjkaša koje su dopremljene na granične inspekcijske postaje Zajednice bez obzira na to jesu li bile proizvedene, uskladištene ili certificirane u zemlji podrijetla prije stupanja ove Odluke na snagu.
   Članak 3.
   Iznimno od članka 2., države članice dopuštaju uvoz sljedećih proizvoda u Zajednicu:

               (a)

                  Pectinidae iz akvakulturne proizvodnje kojima je izvađena utroba;

               (b)

               školjkaša koji su bili podvrgnuti termičkoj obradi kako je navedeno u točki A.5(b) poglavlja II. odjeljka VII. Priloga III. Uredbi (EZ) br. 853/2004.

         Članak 4.
   Primatelj ili njegov zastupnik snose sve troškove nastale primjenom ove Odluke.
   Članak 5.
   Ova se Odluka primjenjuje do 31. ožujka 2009.
   Članak 6.
   Ova je Odluka upućena državama članicama.

      Sastavljeno u Bruxellesu 12. studenoga 2008.

            Za Komisiju

         Androulla VASSILIOU

            Članica Komisije

      (1)  SL L 31, 1.2.2002., str. 1.

      (2)  SL L 139, 30.4.2004., str. 55.; ispravljeno u SL L 226, 25.6.2004., str. 22.


Odluka Komisije od 18/09/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8559 - AUNDE / BADER / JV) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


title: 2000/817/EZ: Odluka Komisije od 27. prosinca 2000. o neuvrštenju permetrina u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (priopćena pod brojem dokumenta C(2000) 4140)  Tekst značajan za EGP

text:
               03/Sv. 45

               HR

               Službeni list Europske unije

               67

         32000D0817

               L 332/114

               SLUŽBENI LIST EUROPSKE UNIJE

         ODLUKA KOMISIJE
   od 27. prosinca 2000.
   o neuvrštenju permetrina u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2000) 4140)
   (Tekst značajan za EGP)
   (2000/817/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2000/68/EZ (2), a posebno četvrti podstavak njezinog članka 8. stavka 2.,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 2266/2000 (4), a posebno njezin članak 7. stavak 3.a točku (b),
   budući da:

               (1)

               Članak 8. stavak 2. Direktive 91/414/EEZ predviđa da Komisija ostvari program rada za ispitivanje aktivnih tvari koje se koriste u sredstvima za zaštitu bilja, a koje su već bile na tržištu 15. srpnja 1993. Detaljna pravila za provođenje ovog programa utvrđena su Uredbom (EEZ) br. 3600/92.

               (2)

               Uredbom Komisije (EZ) br. 933/94 (5) kako je zadnje izmijenjena Uredbom (EZ) br. 2230/95 (6) su utvrđene aktivne tvari koje bi trebalo procijeniti u okviru Uredbe (EEZ) br. 3600/92, određene su države članice koje djeluju kao izvjestitelji u vezi s procjenama svake od tvari te su identificirani proizvođači svake od aktivnih tvari koji su na vrijeme podnijeli prijavu u skladu s člankom 4. stavkom 2. Uredbe (EEZ) br. 3600/92.

               (3)

               Permetrin je jedna od 90 aktivnih tvari utvrđenih Uredbom (EZ) br. 933/94.

               (4)

               U skladu s člankom 7. stavkom 1. točkom (c) Uredbe (EEZ) br. 3600/92, Irska, koja je imenovana državom članicom izvjestiteljicom, 10. lipnja 1998. dostavila je Komisiji izvješće o svojoj procjeni informacija dostavljenih od podnositelja prijave u skladu s odredbama članka 6. stavka 1. te Uredbe.

               (5)

               Izvješće o procjeni koje je Irska pripremila ispitale su države članice i Komisija u okviru Stalnog odbora za biljno zdravstvo. To je ispitivanje finalizirano 13. srpnja 2000. u obliku izvješća Komisije o ispitivanju permetrina u skladu s člankom 7. stavkom 6. Uredbe (EEZ) br. 3600/92.

               (6)

               Procjene učinjene na temelju dostavljenih informacija su pokazale da dostavljene informacije nisu dostatne da bi pokazale kako pod predloženim uvjetima upotrebe, sredstva za zaštitu bilja koja sadrže tu aktivnu tvar, udovoljavaju zahtjevima iz članka 5. stavka 1. točaka (a) i (b) te članka 5. stavka 2. točke (b) Direktive 91/414/EEZ.

               (7)

               Svi su podnositelji prijave izvijestili Komisiju i državu članicu izvjestiteljicu da više ne žele sudjelovati u programu rada za tu aktivnu tvar. Stoga se daljnje informacije koje bi se tražile za dokazivanje kako permetrin u potpunosti udovoljava zahtjevima Direktive 91/414/EEZ, neće dostavljati.

               (8)

               Stoga nije moguće tu aktivnu tvar uvrstiti u Prilog I. Direktivi 91/414/EEZ.

               (9)

               Dostavljeni su tehnički dokazi koji ukazuju na to da se može dozvoliti daljnja ograničena upotreba permetrina na šumskim područjima dok traju istraživanja za pronalaženje učinkovitih alternativa pod uvjetom da se poduzmu odgovarajuće mjere za ublažavanje rizika.

               (10)

               Sva razdoblja počeka za raspolaganje, skladištenje, stavljanje na tržište i korištenje postojećih zaliha sredstava za zaštitu bilja koja sadrže permetrin koja odredi država članica u skladu s odredbama članka 4. stavka 6. Direktive 91/414/EEZ treba ograničiti na razdoblje koje nije dulje od 18 mjeseci kako bi se omogućilo da se postojeće zalihe iskoriste u ne više od jedne sezone rasta.

               (11)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ (7).

               (12)

               Mjere predviđene u ovoj Odluci u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Permetrin se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju:

               1.

               da se odobrenja za sve upotrebe sredstava za zaštitu bilja koja sadrže permetrin povuku u roku od šest mjeseci od dana donošenja ove Odluke, osim za upotrebe iz stavka 2.;

               2.

               da se odobrenja za upotrebu sredstava za zaštitu bilja koja sadrže permetrin na mladicama na šumskim područjima povuku najkasnije 25. srpnja 2003.;

               3.

               da se od dana ove Odluke više ne daju niti ne obnavljaju odobrenja za sredstva za zaštitu bilja koja sadrže permetrin na temelju izuzeća predviđenog člankom 8. stavkom 2. Direktive 91/414/EEZ, osim za upotrebe iz stavka 2.

         Članak 3.
   Države članice određuju razdoblje počeka u skladu s odredbama članka 4. stavka 6. Direktive 91/414/EEZ, koje mora biti najkraće moguće i ne dulje od 18 mjeseci od dana donošenja ove Odluke. Za upotrebe iz članka 2. stavka 2. razdoblje počeka istječe najkasnije 31. prosinca 2003.
   Članak 4.
   Ova je Odluka upućena državama članicama.

      Sastavljeno u Bruxellesu 27. prosinca 2000.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 276, 28.10.2000., str. 41.

      (3)  SL L 366, 15.12.1992., str. 10.

      (4)  SL L 259, 13.10.2000., str. 27.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  SL L 33, 8.2.1979., str. 36.


title: 94/385/EZ: Odluka Komisije od 8. lipnja 1994. o stavljanju na tržište proizvoda koji se sastoje od genetski modificiranih organizama, sjemena sorte duhana ITB 1000 OX otporne na herbicide, u skladu s člankom 13. Direktive Vijeća 90/220/EEZ

text:
               03/Sv. 63

               HR

               Službeni list Europske unije

               78

         31994D0385

               L 176/23

               SLUŽBENI LIST EUROPSKE UNIJE

         ODLUKA KOMISIJE
   od 8. lipnja 1994.
   o stavljanju na tržište proizvoda koji se sastoje od genetski modificiranih organizama, sjemena sorte duhana ITB 1000 OX otporne na herbicide, u skladu s člankom 13. Direktive Vijeća 90/220/EEZ
   (94/385/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/220/EEZ od 23. travnja 1990. o namjernom uvođenju u okoliš genetski modificiranih organizama (1), a posebno njezin članak 13.,
   budući da, u skladu s dijelom C Direktive Vijeća 90/220/EEZ, postoji postupak Zajednice kojim se nadležnim tijelima država članica omogućuje davanje suglasnosti za stavljanje proizvoda koji se sastoje od GMO-a na tržište;
   budući da je nadležnim tijelima države članice dostavljena obavijest o stavljanju takvih proizvoda (sorti duhana otpornih na herbicide) na tržište;
   budući da su, kao posljedica toga, nadležna tijela Komisiji naknadno proslijedila dokumentaciju o tome s pozitivnim mišljenjem,
   budući da je Komisija proslijedila dokumentaciju nadležnim tijelima svih država članica; budući da su nadležna tijela nekih država članica uputila prigovor na navedenu dokumentaciju;
   budući da se stoga, u skladu s člankom 13. stavkom 3., od Komisije zahtijeva da donese odluku u skladu s postupkom predviđenim u članku 21. Direktive 90/220/EEZ;
   budući da se na temelju Direktive 90/220/EEZ ocjenjuju samo rizici povezani s uvođenjem u okoliš biljaka genetski modificiranog duhana;
   budući da je, nadalje, odobrenje za kemijske herbicide koji se primjenjuju na biljke te procjena učinka njihove uporabe na okoliš obuhvaćeno područjem primjene Direktive Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (2), ali ne i područjem primjene Direktive Vijeća 90/220/EEZ;
   budući da je Komisija, nakon što je pregledala dokumentaciju i uzela u obzir sve informacije koje su dostavila tijela država članica, uključujući opsežne rezultate ispitivanja, utvrdila da stavljanje na tržite i uzgoj sorte duhana koja je otporna na herbicid bromoksinil ne predstavlja značajan mogući rizik za zdravlje ljudi i okoliš u pogledu aspekata obuhvaćenih Direktivom 90/220/EEZ;
   budući da, slijedom toga, Komisija može donijeti pozitivnu odluku o stavljanju na tržište navedenog proizvoda u skladu s Direktivom 90/220/EEZ;
   budući da je ova Odluka u skladu s mišljenjem Odbora predstavnika država članica osnovanog na temelju članka 21. Direktive 90/220/EEZ,
   DONIJELA JE OVU ODLUKU:
   Članak 1.
   Ovim se donosi pozitivna odluka u skladu s kojom francuska tijela na temelju članka 13. Direktive 90/220/EEZ daju suglasnost za stavljanje na tržište sljedećeg proizvoda koje je prijavilo tijelo Société nationale d’exploitation industrielle des tabacs et allumettes (Seita) (broj priopćenja: C/F/93/08-02):

               Sjeme genetski modificiranog Nicotiana tabacum (uobičajeni naziv: duhan), sorta ITB 1000 OX, muški sterilni hibrid, otporan na herbicid bromoksinil i koji sadrži nitrilazni gen iz bakterije Klebsiella ozaenae, promotor RuBisCo SSU iz biljke Helianthus annuus i terminator gena sintaze nopalina iz bakterije Agrobacterium tumefaciens pTiA6.

         Članak 2.
   Ova je Odluka upućena državama članicama.

      Sastavljeno u Bruxellesu 8. lipnja 1994.

            Za Komisiju

         Yannis PALEOKRASSAS

            Član Komisije

      (1)  SL L 117, 8.5.1990., str. 15.

      (2)  SL L 230, 19.8.1991., str. 1.


Odluka Komisije od 24/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6873 - INTERCONTINENTAL EXCHANGE / NYSE EURONEXT) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 09/09/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6949 - JP MORGAN / FINDUS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 98/532/EZ: Odluka Komisije od 8. srpnja 1998. o određenim mjerama potrebnima za obavljanje aktivnosti koje se odnose na sustave komunikacija i razmjene informacija te alate za učenje jezika u okviru programa Fiscalis (Odluka Europskog parlamenta i Vijeća br. 888/98/EZ o pokretačkom programu Zajednice za poboljšanje djelovanja neizravnih sustava oporezivanja na unutarnjem tržištu) (priopćena pod brojem dokumenta C(1998) 1866)

text:
               09/Sv. 001

               HR

               Službeni list Europske unije

               60

         31998D0532

               L 247/9

               SLUŽBENI LIST EUROPSKE UNIJE

               08.07.1998.

      ODLUKA KOMISIJE

   od 8. srpnja 1998.
   o određenim mjerama potrebnima za obavljanje aktivnosti koje se odnose na sustave komunikacija i razmjene informacija te alate za učenje jezika u okviru programa Fiscalis (Odluka Europskog parlamenta i Vijeća br. 888/98/EZ o pokretačkom programu Zajednice za poboljšanje djelovanja neizravnih sustava oporezivanja na unutarnjem tržištu)
   (priopćena pod brojem dokumenta C(1998) 1866)
   (98/532/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Europskog parlamenta i Vijeća br. 888/98/EZ od 30. ožujka 1998. o pokretačkom programu Zajednice za poboljšanje djelovanja neizravnih sustava oporezivanja na unutarnjem tržištu (program Fiscalis) (1), a posebno njezin članak 10.,
   budući da Komisija i države članice trebaju osigurati djelovanje već postojećih sustava komunikacija i razmjene informacija koje smatraju potrebnima u skladu s člankom 4. stavkom 1. Odluke br. 888/98/EZ;
   budući da Komisija i države članice trebaju uspostaviti i održavati djelovanje novih sustava komunikacija i razmjene informacija koje smatraju potrebnima u skladu s člankom 4. stavkom 1. Odluke br. 888/98/EZ;
   budući da države članice u suradnji s Komisijom trebaju razviti potrebne alate za učenje jezika u skladu s člankom 6. Odluke br. 888/98/EZ;
   budući da je potrebno utvrditi koji se to sustavi komunikacija i razmjene informacija te zajednički alati za učenje jezika smatraju potrebnima;
   budući da je potrebno izvršiti pripreme kako bi Zajednica izvršila svoje obveze u odnosu na te potrebne sustave i alate u skladu s člankom 4. stavkom 1., člankom 4. stavkom 2., člankom 6. stavkom 1. točkom (c) te člankom 8. stavkom 2. točkama (b) i (c) Odluke br. 888/98/EZ;
   budući da je potrebno posebno navesti obveze država članica u odnosu na navedene potrebne sustave i alate u skladu s člankom 4. stavkom 2., člankom 4. stavkom 3., člankom 6. stavkom 1. te člankom 8. stavkom 3. točkom (b) kako bi se osigurala uspješna i učinkovita uspostava i djelovanje potrebnih sustava i alata;
   budući da svaka pojedina država članica osigurava da nijedna njezina djelatnost ne ugrozi uspostavu i djelovanje tih potrebnih sustava niti šteti interesima Zajednice i ostalih država članica;
   budući da je potrebno uskladiti djelovanje Zajednice i država članica u ispunjavanju njihovih obveza u odnosu na te sustave i alate kako bi se osigurala uspješna i učinkovita uspostava i djelovanje potrebnih sustava i alata; budući da je Komisija nadležna za osiguranje te koordinacije putem izrade planova za uspostavu i djelovanje svakog od tih sustava i alata;
   budući da su mjere predviđene ovom Odlukom u skladu s mišljenjem Odbora iz članka 11. Odluke Europskog parlamenta i Vijeća br. 888/98/EZ,
   ODLUČILA JE:
   Članak 1.
   Program djelovanja
   1.   Osigurava se djelovanje sljedećih već postojećih sustava komunikacija i razmjene informacija te infrastrukture:

               —

               sustav razmjene informacija o PDV-u (VIES),

               —

               zajednička mreža komunikacija/zajedničko sustavno sučelje (CCN/CSI) do razine potrebne za podržavanje djelovanja sustava navedenih u ovom stavku i u stavku 2.,

               —

               sustav za razmjenu informacija o trošarinama (SEED),

               —

               sustav verifikacije kretanja trošarina,

               —

               sustav trošarinskih tablica,

               —

               FiscalSCENT (Mreža za provedbu carinskog sustava).

         2.   Osigurava se djelovanje sljedećih novih sustava komunikacija i razmjene informacija:

               —

               sustav ranog upozoravanja za trošarine.

         3.   Provode se studije izvedivosti i pilot-projekti za uspostavu sljedećih sustava komunikacija i razmjene informacija te zajedničkih alata za učenje jezika:

               —

               sustav kretanja i nadzora trošarina,

               —

               komunikacijski sustav za neizravna oporezivanja,

               —

               višejezični alati za potporu i obuku.

         Članak 2.
   Obveze Zajednice
   1.   Komisija u ime Zajednice zaključuje ugovore potrebne za izvršenje obveza Zajednice utvrđene člankom 4. stavkom 1. i 2., člankom 6. stavkom 1. točkom (c) te člankom 8. stavkom 2. točkom (b) i (c) Odluke br. 888/98/EZ za sustave iz članka 1.
   2.   Komisija koordinira one aspekte uspostave i djelovanja elemenata sustava Zajednice i onih koji ne pripadaju Zajednici, kao i infrastrukture i instrumenata navedenih u članku 1., koji su potrebni za osiguranje cjelovitog povezivanja i međusobnog djelovanja sustava. S tim ciljem, Komisija, u suradnji s državama članicama, sastavlja planove djelovanja za pravilnu uspostavu te nakon toga funkcioniranje tih sustava i instrumenata.
   Ti planovi upravljanja posebno propisuju početne i tekuće zadaće koje trebaju izvršiti i Komisija i svaka država članica; rokove za dovršenje tih zadaća te potrebne dokaze o njihovom dovršenju.
   Članak 3.
   Obveze države članice
   1.   Države članice osiguravaju dovršenje unutar zadanih rokova početnih i tekućih zadaća koje su im dodijeljene u planovima djelovanja iz članka 2. O dovršenju tih zadaća obavješćuju Komisiju i pružaju za to potrebne dokaze.
   2.   Države članice ne poduzimaju nikakve korake u vezi s uspostavom ili djelovanjem sustava iz članka 1. koji bi mogli utjecati bilo na cjelovito povezivanje i međusobno djelovanje sustava ili na njihovo cjelokupno djelovanje. Svaka akcija koju država članica želi poduzeti, a mogla bi utjecati na cjelovito povezivanje i međusobno djelovanje sustava ili na njihovo cjelokupno djelovanje, može se poduzeti samo uz prethodni pristanak Komisije.
   3.   Države članice redovito obavješćuju Komisiju o svim mjerama poduzetima u smislu članka 4. stavka 3. Odluke br. 888/98/EZ koje su potrebne za punu iskorištenost tih sustava u njihovom sustavu uprave.
   Članak 4.
   Stupanje na snagu
   Ova Odluka stupa na snagu na dan objave u Službenom listu Europskih zajednica.
   Primjenjuje se od 1. siječnja 1998.
   Članak 5.
   Adresati
   Ova je Odluka upućena državama članicama.

      Sastavljeno u Bruxellesu 8. srpnja 1998.

            Za Komisiju

         Mario MONTI

            Član Komisije

      (1)  SL L 126, 28.4.1998., str. 1.


title: 2009/83/EZ: Odluka Komisije od 23. siječnja 2009. o izmjeni Uredbe (EZ) br. 725/2004 Europskog parlamenta i Vijeća u vezi sa sustavom Međunarodne pomorske organizacije o jedinstvenom identifikacijskom broju društva i registriranog vlasnika (priopćena pod brojem dokumenta C(2009) 148)  Tekst značajan za EGP

text:
               07/Sv. 20

               HR

               Službeni list Europske unije

               139

         32009D0083

               L 029/53

               SLUŽBENI LIST EUROPSKE UNIJE

         ODLUKA KOMISIJE
   od 23. siječnja 2009.
   o izmjeni Uredbe (EZ) br. 725/2004 Europskog parlamenta i Vijeća u vezi sa sustavom Međunarodne pomorske organizacije o jedinstvenom identifikacijskom broju društva i registriranog vlasnika
   (priopćena pod brojem dokumenta C(2009) 148)
   (Tekst značajan za EGP)
   (2009/83/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 725/2004 Europskog parlamenta i Vijeća od 31. ožujka 2004. o jačanju sigurnosne zaštite brodova i luka (1), a posebno njezin članak 10. stavke 1. i 2.,
   budući da:

               (1)

               Uredbom (EZ) br. 725/2004 donesene su odgovarajuće mjere u području politike pomorskog prometa o utvrđivanju zajedničkih normi unutar Zajednice za tumačenje, provedbu i nadzor izmjena Međunarodne konvencije o zaštiti ljudskih života na moru, 1974. (Konvencija SOLAS) i Međunarodni pravilnik o sigurnosnoj zaštiti brodova i lučkih prostora (Kodeks ISPS), koje je usvojila Diplomatska konferencija Međunarodne pomorske organizacije (IMO) 12. prosinca 2002.

               (2)

               Zahtjevi iz dijela A Kodeksa ISPS, koji su postali obvezni prema poglavlju XI-2 Priloga Konvenciji SOLAS, priloženi su Uredbi (EZ) br. 725/2004 kao Prilog II.

               (3)

               Međunarodna pomorska organizacija je 20. svibnja 2005. donijela Rezoluciju MSC 196(80) o izmjeni Kodeksa ISPS u vezi s obveznim zahtjevima koji se odnose na odredbe poglavlja XI-2 Priloga Konvenciji SOLAS, iz dijela A navedenog kodeksa. Dakle, najnovija verzija važećih međunarodnih dokumenata iz članka 2. Uredbe (EZ) br. 725/2004 sadržava izmjene Kodeksa ISPS.

               (4)

               Međunarodna pomorska organizacija donosi izmjene Kodeksa ISPS kao mjere unapređenja pomorske sigurnosti, zaštite okoliša te radi sprečavanja prijevara u pomorstvu. Postupak za provjeru usklađenosti određen člankom 10. stavkom 5. Uredbe (EZ) br. 725/2004 ne primjenjuje se na brodove u domaćem međunarodnom prometu i na pripadajuće lučke prostore jer izmjene Kodeksa ISPS donesene Rezolucijom MSC 196(80) predstavljaju tehničku dopunu odredaba Kodeksa ISPS.

               (5)

               Taj postupak za provjeru usklađenosti ne primjenjuje se ni na međunarodni pomorski promet budući da na temelju procjene Komisije ne postoji opasnost da bi takva izmjena smanjila razinu pomorske sigurnosti ili da ne bi bila u skladu sa zakonodavstvom Zajednice. Uz to, nijedna država članica nije zatražila od Komisije pokretanje takvog postupka, niti je izrazila neslaganje s uvrštavanjem izmjena odredaba iz dijela A Kodeksa ISPS u odgovarajuća pravna sredstva Zajednice u vezi s međunarodnim pomorskim prometom.

               (6)

               Dotične države članice su jednoglasno/kvalificiranom većinom (2) glasale za uključivanje tehničke dopune odredaba Kodeksa ISPS za brodove u smislu članka 3. stavka 2. Uredbe (EZ) br. 725/2004 i njihova društva u Prilog II. Uredbi (EZ) 725/2004.

               (7)

               Prilog II. Uredbi (EZ) br. 725/2004 treba stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Odbora osnovanog člankom 11. stavkom 1. Uredbe (EZ) br. 725/2004.,

         DONIJELA JE OVU ODLUKU:
   Članak 1.
   Prilog II. Uredbi (EZ) br. 725/2004 mijenja se kako je navedeno u Prilogu ovoj Odluci.
   Članak 2.
   U vezi međunarodnog pomorskog prometa prema članku 3. stavku 1. Uredbe (EZ) br. 725/2004, države članice do 1. siječnja 2009. u cijelosti primjenjuju izmjene odredaba iz Dodatka 1. i Dodatka 2. dijelu A Priloga Kodeksu ISPS, usvojenih 20. svibnja 2005. rezolucijom IMO-a MSC 196(80).
   Članak 3.
   U vezi domaćeg pomorskog prometa kako je određen u članku 3. stavku 2. Uredbe (EZ) br. 725/2004, države članice do 1. siječnja 2009. u cijelosti primjenjuju izmjene odredaba iz Dodatka 1. i Dodatka 2. dijelu A Kodeksa ISPS, usvojenih 20. svibnja 2005. rezolucijom IMO-a MSC 196(80).
   Članak 4.
   Ova je Odluka upućena državama članicama.

      Sastavljeno u Bruxellesu 23. siječnja 2009.

            Za Komisiju

         Antonio TAJANI

            Potpredsjednik

      (1)  SL L 129, 29.4.2004., str. 6.

      (2)  Ovisno o rezultatu glasovanja.

      PRILOG
      Dodatak dijelu A Priloga II. Uredbi (EZ) br. 725/2004 mijenja se kako slijedi:

                  1.

                  U Dodatku 1., „Međunarodna svjedodžba o sigurnosnoj zaštiti broda”, iza postojeće stavke „Naziv i adresa društva” dodaje se nova stavka:
                  „Identifikacijski broj društva”;

                  2.

                  U Dodatku 2., „Privremena međunarodna svjedodžba o sigurnosnoj zaštiti broda”, iza postojeće stavke „Naziv i adresa trgovačkog društva” dodaje se nova stavka:
                  „Identifikacijski broj društva”.


Odluka Komisije od 14/01/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6709 - ALPHA GROUP INVESTMENTS / JANOLAND PROPERTIES / NEU PROPERTY HOLDINGS / LIBERTY MALL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 07/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8131 - TELE2 SVERIGE / TDC SVERIGE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 23/06/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7616 - DCC / DLG DANISH ENERGY BUSINESS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 11/02/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7159 - NEC / MITSUBISHI / INFOSEC ) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 10/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7242 - CARGILL / COPERSUCAR / JV) prema Uredbi Vijeća (EZ) br. 139/2004 (Samo je engleski tekst vjerodostojan)